cyanic-selkie/wikianc huggingface dataset:
కెన్యా
భవిష్యద్దర్శనం 2030
2007 లో కెన్యా ప్రభుత్వం విజను 2030 ను ఆవిష్కరించింది. 2030 నాటికి ఆసియా లీగలు టైగర్సు వలె అదే లీగులో దేశాన్ని ఉంచే ఒక ఆర్థిక అభివృద్ధి కార్యక్రమం చేపట్టాలని భావిస్తుంది. విజను 2030 లో కీలక అభివృద్ధి సమస్యగా భావించబడుతున్న వాతావరణ సమస్యను పరిష్కరించడానికి 2013 లో ఇది ఒక జాతీయ వాతావరణ మార్పు చర్య ప్రణాళికను ప్రారంభించింది. క్లైమేటు అండు డెవలప్మెంటు నాలెడ్జు నెటు వర్కు మద్దతుతో అభివృద్ధి చేసిన 200-పేజీ యాక్షను ప్లాను 'తక్కువ కార్బను వాతావరణం స్థితిస్థాపక అభివృద్ధి మార్గానికి' కెన్యా ప్రభుత్వం దృష్టిని రూపొందించింది. 2013 మార్చిలో ప్రణాలికాభివృద్ధి శాఖ నేషనలు డెవలప్మెంటు అండు విజను 2030 ప్రకారం వాతావరణం రాబోయే నెలలలో మీడీయం టర్ము ప్లానులో కేంద్ర సమస్యగా ఉంటుందని నొక్కి చెప్పారు. ఇది యాక్షను ప్లాను కొరకు ప్రత్యక్ష, బలమైన డెలివరీ ఫ్రేమ్వర్కును సృష్టిస్తుంది.
చమురు అన్వేషణ
టర్ననా కౌంటీలో కెన్యా చమురు నిక్షేపాలు ఉన్నట్లు నిరూపించబడింది. 2012 మార్చి 26 న అధ్యక్షుడు మ్యువై కిబాకి ఒక ఆంగ్లో-ఐరిషు చమురు పరిశోధనా సంస్థ అయిన " టుల్లో ఆయిలు " చమురును కనుగొన్నప్పటికీ వాణిజ్యపరంగా ఉత్పత్తి నిర్ధారించడానికి మూడు సంవత్సరాలు పట్టవచ్చునని ప్రకటించింది.
ఆర్థిక వ్యవస్థకు ఆఫ్రికా సహజ వనరులు వేగవంతంగా విస్తరిస్తున్న చైనా ఆర్థికరంగంలో ప్రవేశపెట్టడానికి రూపొందించిన ఒప్పందాల శ్రేణిలో భాగంగా 2006 లో చైనా అధ్యక్షుడు " హు జింటావు " కెన్యాతో చమురు అన్వేషణ ఒప్పందం మీద సంతకం చేశాడు. చైనా వేగంగా విస్తరిస్తున్న ఉంది.
ఈ ఒప్పందం చైనా ప్రభుత్వ నియంత్రిత ఆఫ్షోరు చమురు, గ్యాసు కంపెనీ అయిన " చైనా నేషనలు ఆఫ్షోరు ఆయిలు కార్పొరేషను " కొరకు, కెన్యాలో చమురు అన్వేషణకు అవకాశాన్ని కల్పించింది. ఇది సూడాను సరిహద్దులలో, వివాదాస్పద సరిహద్దు ప్రాంతంలోని మొదటి అన్వేషక బావుల త్రవ్వకం సోమాలియా సరిహద్దులో ఉన్న ఈశాన్య ప్రొవింసులో ప్రారంభమైంది.
బాలకార్మిక వ్యవస్థ
కెన్యాలో బాల కార్మికులు సాధారణం. చాలా మంది బాలకార్మికులు వ్యవసాయంలో చురుకుగా ఉన్నారు. 2006 లో మలింది, మొంబాసా, కిలిఫి, డయని తీరప్రాంతాలలో 30% వరకు బాలికలు వ్యభిచారానికి లోబడి ఉన్నారని యూనిసెఫు అంచనా వేసింది. కెన్యాలో వేశ్యలలో చాలామంది 9-18 వయస్సు ఉన్నారు. లింగవ్యవస్థ, బాలల వ్యవహారాల మంత్రిత్వ శాఖ 2009 లో 400 బాలల రక్షణ అధికారులను నియమించింది. బాల కార్మికులకు పేదరికం, విద్య అందుబాటులో లేకపోవడం, బలహీన ప్రభుత్వ సంస్థలు ప్రధాన కారణాలుగా ఉన్నాయి. కెన్యా పరిశ్రమలో బాలకార్మిక వ్యవస్థను 81 వ కార్మిక తనిఖీ, 129 వ వ్యవసాయంలో లేబరు తనిఖీ ధ్రువీకరించింది.
కెన్యాలో సూక్ష్మఋణాలు
24 సంస్థలు పెద్ద ఎత్తున, నిర్దిష్ట వ్యవసాయ రుణాలు, విద్య రుణాలు, ఏ ఇతర ప్రయోజన కొరకు వ్యాపార రుణాలను అందిస్తాయి. అదనంగా ఉన్నాయి:
" సూక్ష్మఋణ ఉత్పత్తుల కోసం నిబంధనలు "
గణాంకాలు
2017 జనవరిలో కెన్యా సుమారు 48 మిలియన్ల జనాభాను కలిగి ఉంది. కెన్యా యువ జనాభా అధికంగా కలిగి ఉంది. వేగంగా జనాభా పెరుగుదల కారణంగా 30 సంవత్సరాల కంటే తక్కువ వయస్సు ఉన్న వారు 73% ఉన్నారు. గత శతాబ్దంలో 2.9 మిలియన్ల నుండి 40 మిలియన్ల మంది పౌరుల వరకు జనసంఖ్య అధికరించింది.
కెన్యా రాజధాని నైరోబీ ప్రపంచంలోని అతిపెద్ద మురికివాడలలో ఒకటైన కిబేరా నివాసంగా ఉంది. షంటీ టనులో (మురికివాడ) 1,70,000 కుటుంబాలు నివసిస్తున్నాయి. ఇక్కడ 1 మిలియను స్థానికులు నివసిస్తున్నారు. ఉత్తరప్రాంతంలో ఉన్న దదాబ్లోని యు.ఎన్.హెచ్.సి.ఆర్. బేసులో ప్రస్తుతం 5,00,000 మంది ప్రజలు నివసిస్తున్నారు.
సంప్రదాయ సమూహాలు
కెన్యా అత్యంత సంప్రదాయ, జాతి, భాషా వైవిధ్యత కలిగి ప్రజలు ఉన్నారు. దేశంలో 47 వేర్వేరు స్థానిక సంఘాలకు చెందిన ప్రజలు నివసిస్తున్నారు. వీరిలో బంటు ప్రజలు (67%), నీలోటీ ప్రజలు (30%) ఉన్నారు. అరబ్బులు, భారతీయులు, ఐరోపావాసులు, అల్పసంఖ్యాక స్థానిక కుషిటి సమూహాలు కూడా ఉన్నాయి.
కెన్యా నేషనలు బ్యూరో ఆఫ్ స్టాటిస్టిక్సు (కె.ఎన్.బి.ఎస్) ఆధారంగా కెన్యాలో మొత్తం జనాభా 3,86,10,097 ఉంది. వీరిలో సోమాలీ ప్రజలు (35,10,757), కసీయి (22,05,669), మిజికెండా (19,60,574), మేరు (16,58,108), లూవో (4,04,440), కలెంజిను (49,67,328), లుహియా (53,38,666), లువో (4,044,440) టర్కానా (988,592), మాసై (8,41,622), కంబా (38,93,157),. గతంలో ఎన్.ఎఫ్.డి.గా పిలువబడే కెన్యా నార్తు ఈస్టర్ను ప్రావిన్సులో స్థానిక జాతి సోమాలియన్లు అఫ్హికంగా నివసిస్తున్నారు. విదేశీమూలాలు కలిగిన ప్రజలలో సోమాలీ ప్రజలు (సోమాలియా నుండి), కెన్యా అరబ్బులు, ఆసియన్లు, యూరోపియన్లు ఉన్నారు.
భాషలు
కెన్యాలోని పలు జాతి సమూహాలు సాధారణంగా వారి వారి మాతృభాషలలో మాట్లాడతారు. ఇంగ్లీషు, స్వాహిలి రెండు అధికారిక భాషలుగా ఉన్నాయి. ఇతర జాతులకు చెందిన ప్రజలతో సంభాషించడానికి ఈ భాషలు అనుసంధాన భాషలుగా వివిధస్థాయిలలో ఉపయోగించబడుతున్నాయి. కమ్యూనికేషన్ కోసం వివిధ స్థాయిలలో పటిమలో ఉపయోగించబడతాయి. వాణిజ్యం, విద్య, ప్రభుత్వకార్యాలయాలలో ఇంగ్లీషు విస్తారంగా వాడుకలో ఉంది. పెరి-పట్టణ, గ్రామీణ నివాసితులు బహుభాషా సామర్ధ్యం తక్కువగా కలిగిన ప్రజలు ఉన్నారు. గ్రామీణ ప్రాంతాలలో ప్రజలు తమ మాతృభాషలను మాత్రమే మాట్లాడుతున్నారు.
కెన్యాలో ప్రధానంగా బ్రిటిషు ఇంగ్లీషు ఉపయోగించబడుతుంది. అదనంగా విలక్షణమైన స్థానిక మాండలికం, కెన్యా ఇంగ్లీషు భాషలను దేశంలోని కొన్ని సంఘాలకు చెందిన వ్యక్తులు ఉపయోగిస్తున్నారు. ఇది స్థానిక బాంటు భాషల (కిష్వాహి, కికుయు) నుండి ఉద్భవించిన ప్రత్యేకమైన లక్షణాలను కలిగి ఉంది. వలసరాజ్యాల కాలం నుండి ఇది అభివృద్ధి చెందుతోంది. అమెరికా ఇంగ్లీషు లోని కొన్ని అంశాలు కూడా ఇందులో ఉన్నాయి. కొన్ని పట్టణ ప్రాంతాలలో షెంగు మాండలికంలో కిస్వాహిలి ఆధారిత కేంటు భాష వాడుకలో ఉంది. ఇది ప్రాథమికంగా ష్వాహిలి, ఆంగ్ల మిశ్రమంతో కూడిన భాష. ఇది భాషా-మార్పిడికి ఉదాహరణ.
కెన్యాలో మొత్తం 69 భాషలు మాట్లాడతారు. వీరిలో ఎక్కువ మందికి వాడుకలో ఉన్న రెండు విస్తృత భాషా కుటుంబాలు: నైగరు-కాంగో (బంటు శాఖ), నిలో సహారను (నిలోటికు శాఖ) భాషలను బంటు, నీలోటికు ప్రజలకు వాడుకలో ఉన్నాయి. కుషిటికు, అరబు జాతికి చెందిన అల్పసంఖ్యాక ప్రజలకు ఆఫ్రోయాసిటికు భాష వాడుకలో ఉంది. భారతీయ, ఐరోపా నివాసితులకు ఇండో-యూరోపియను కుటుంబానికి చెందిన భాషలు వాడుక భాషగా ఉన్నాయి. మాట్లాడే భాషలతో ప్రత్యేకమైన కుటుంబాలకు చెందిన మైనారిటీలు మాట్లాడతారు.
మతం
కెన్యన్లలో మతపరంగా క్రైస్థవులు (83%) ఆధిక్యతలో ఉండగా వీరిలో 47.7% మంది ప్రొటెస్టంట్లు, 23.5% రోమను కాథలికులు ఉన్నారు. ప్రెస్బిటేరియను చర్చి ఆఫ్ ఈస్టు ఆఫ్రికాలో కెన్యా, పరిసర దేశాలకు చెందిన 3 మిలియన్ల అనుచరులు ఉన్నారు. చిన్న సంప్రదాయవాద సంస్కరించబడిన చర్చీలు ఉన్నాయి. ఆఫ్రికా ఎవాంజెలికలు ప్రెస్బిటేరియను చర్చి ఉంది. కెన్యా ఇండిపెండెంటు ప్రెస్బిటేరియను చర్చి, ఈస్టు ఆఫ్రికా రిఫార్ండు చర్చి ఉన్నాయి. ఆర్థోడాక్సు క్రిస్టియానిటీ 6,21,200 మంది అనుచరులు ఉన్నారని భావిస్తున్నారు. ప్రపంచంలోని ఏ దేశంలోని కెన్యా అత్యధిక సంఖ్యలో క్వేకర్లు (146,300 మంది సభ్యులు) ఉన్నారు. నైరోబీలో మాత్రమే జ్యూయిషు సినగోగ్యూ ప్రజలు.
జనాభాలో 15% కలిగి ఉన్న ఇస్లాం రెండవ అతిపెద్ద మతముంగా ఉంది. కెన్యా ముస్లింలలో 60% కోస్తా ప్రాంతంలో (దేశంలోని 50% ప్రజలు ఈ ప్రాంతంలో నివసిస్తున్నారు) నివసిస్తున్నారు. తూర్పు ప్రాంతం ఎగువ భాగంలో 10% ముస్లిములు నివసిస్తున్నారు. అనేక స్వీయ గుర్తింపులేని క్రైస్తవులు, ముస్లింలు (1.7%) కొన్ని సంప్రదాయ విశ్వాసాలతో స్థానిక ఆచారాలు కూడా ఆచరిస్తుంటారు. అయితే దేశవాళీ ఆచారాలను, జనాభాలో 1.7% ఆచరించే. నాస్థికులు జనాభాలో 2.4% ఉన్నారు.
ఆఫ్రికాలోని అతి పెద్ద హిందూ జనాభాలో (సుమారుగా 60,287) ఉన్న దేశాలలో కెన్యాలో ఒకటి. వీరు అధికంగా భారతీయ సంతతికి చెందిన వారుగా ఉన్నారు. బహాయి మతస్థులు (4,30,000) జనాభాలో 1% ఉన్నారు. దేశంలో ఒక చిన్న బౌద్ధ సమాజం కూడా ఉంది.
ఆరోగ్యం
కెన్యా ప్రైవేటు రంగం ఉప-సహారా ఆఫ్రికాలో అత్యంత అధునాతన, ప్రగతిశీలమైనది. దేశంలోని ప్రైవేటు ఆరోగ్య సంరక్షణ సంస్థలు, ప్రధాన ఆరోగ్య సంరక్షణ ప్రదాతలుగా దేశం పేద ప్రజలకు కూడా ఆరోగ్యసేవలు అందిస్తున్నాయి. సౌకర్యాలు, సిబ్బంది పరంగా లాభరహిత, ప్రభుత్వ ఆరోగ్య రంగాల కంటే ప్రైవేటు హెల్తు సెక్టారు బృహత్తరమైనదిగా ఉంటూ ప్రజలకు సులభంగా అందుబాటులో ఉంటుంది. ఒక ప్రపంచ బ్యాంకు నివేదిక ప్రకారం కెన్యాలో పేదలలో దాదాపు సగం మంది (20%) వారి పిల్లలు అనారోగ్యంలో ఉన్నసమయంలో అనారోగ్యం ప్రైవేటు ఆరోగ్య సదుపాయాన్ని ఉపయోగిస్తారని వెల్లడించింది.
ప్రైవేటు ఆరోగ్య సౌకర్యాలు అధికమైన లభ్యత, బలమైన బ్రాండ్లు, విలువ-అదనంగా రోగి మీద దృష్టిని కేంద్రీకరిస్తూ అందించే చికిత్సకు అధికంగా ప్రాచుర్యం పొందాయి. ప్రజా ఆరోగ్య సౌకర్యాలలో అందించిన కొద్దిపాటి సామూహిక సంరక్షణకు ఇవి భిన్నంగా ఉంటాయి. ప్రైవేటు ఆరోగ్య సౌకర్యాలు వైవిధ్యభరితంగా ఉంటాయి. అన్ని ఆర్థిక సమూహాలకు సేవలు అందిస్తాయి. అగా ఖాను ఆసుపత్రి, మొంబాసా హాస్పిటలు వంటి ఆసుపత్రులు అభివృద్ధి చెందిన ప్రపంచంలో అనేక మంది ఇష్టపడే ఆసుపత్రులతో సమానంగా సేవలు అందిస్తుంటాయి. అయితే ధనవంతులకు, బీమా చేయించుకున్నవారికి ఖరీదైన చికిత్స అందుబాటులో ఉంటాయి. అనేక సరసమైన, తక్కువ ధర కలిగిన ప్రైవేటు వైద్య సంస్థలు, క్లినిక్లు ఉన్నాయి. ఇవి సాధారణ, మధ్యతరగతి నివాసితులకు సులభంగా అందుబాటులో ఉంటాయి. అన్ని నమోదిత వైద్య సదుపాయాలు కౌంటీ ప్రభుత్వ, జాతీయ నియంత్రణ సంస్థల ఆరోగ్య అధికారుల ఉమ్మడి బహుళ-కేడరు బృందం సాధారణ పర్యవేక్షణ, సహాయక సందర్శనలకు లోబడి పనిచేస్తుంటాయి. అదనపు మద్దతు, నాణ్యత హామీ, అభివృద్ధి ప్రక్రియలు వంటి ప్రభుత్వం-దాత ఉమ్మడి నిధులతో టుంజా ఫ్యామిలీ నెట్వర్కు వంటి ఒక సామాజిక ఫ్రాంచైజు కింద నిర్వహించబడుతుంది.
కౌంటీ ప్రభుత్వాలు, ఇతర కృత్రిమ చట్టవ్యవస్థల ద్వారా " లేమన్ త్రో లిమిటెడు లయబిలిటీ కంపెనీ " వైద్యసేవలను నియంత్రిస్తుంది. లేమన్ల ఎక్కువగా వైద్య నిపుణులచే వైద్య వ్యవహారాలను నిర్వహిస్తున్న ఇతర దేశాల వలె కాకుండా కృత్రిమ చట్టబద్ధమైన స్థానిక వైద్యవ్యవస్థ దేశమంతటా విస్తృతంగా వ్యాపించి ఉంది.
ఆరోగ్య రంగం, ఆరోగ్య సౌకర్యాలను ప్రత్యేక చట్టాల ద్వారా రక్షించబడవు. ఆరోగ్య సిబ్బంధి వ్యాజ్యం, భావోద్వేగ, భౌతిక దుర్వినియోగానికి గురవుతారు.
నర్సులు అన్ని రంగాలలోని ఫ్రంటు-లైను హెల్తు కేరు ప్రొవైడర్ల అతిపెద్ద సమూహంలో క్లినికలు అధికారులు, వైద్య అధికారులు, వైద్య నిపుణులు ఉన్నారు. కెన్యా నేషనలు బ్యూరో ఆఫ్ స్టాటిస్టిక్సు ఆధారంగా 2011 లో దేశంలో నమోదు చేయబడిన 65,000 అర్హత కలిగిన నర్సులు ఉన్నారు; 43 మిలియన్ల మంది పౌరులకు 8,600 క్లినికలు అధికారుల, 7,000 మంది వైద్యులు (అధికారిక రిజిస్టర్ల నుండి వచ్చిన ఈ సంఖ్యలు సిబ్బంధిలో చనిపోయిన లేదా వదిలిపెట్టిన వారు కూడా ఉండవచ్చు. ఈ కార్మికుల అసలు సంఖ్య తక్కువగా ఉండవచ్చు).
గ్రామీణ, పట్టణ నివాసుల ద్వారా ఎంపిక చేయబడిన అభ్యాసకులు సంప్రదాయ వైద్యం (మూలికా శాస్త్రవేత్తలు, మంత్రగత్తె వైద్యులు, విశ్వాసం నొప్పి నివారణలు) తక్షణమే అందుబాటులో ఉంటారు. వీరిని గ్రామీణప్రజలు, పట్టణప్రజలు కూడా వీరిని మొదటి, చివరి చికిత్సల కొరకు విశ్వసిస్తూ సంప్రదిస్తుంటారు.
ఆరోగ్యం రంగంలో ప్రధాన విజయాలు సాధించినప్పటికీ, కెన్యా ఇప్పటికీ అనేక సవాళ్లను ఎదుర్కొంటోంది. 2009 లో ఆయుఃపరిమితి సుమారు 55 సంవత్సరాలకు తగ్గాయి - 1990 సంవత్సరానికి కంటే ఐదు సంవత్సరాల తక్కువగా ఉంది. శిశు మరణ రేటు 2012 లో 1,000 మందికి సుమారు 44 మంది మరణించారు. 2011 లో ప్రపంచ ఆరోగ్యసంస్థ అంచనా ప్రకారం 42% జననాలు మాత్రమే నైపుణ్యం కలిగిన ఆరోగ్య నిపుణులు హాజరయ్యారు.
పేదరికం వ్యాధులు నేరుగా దేశ ఆర్థిక పనితీరు, సంపద పంపిణీతో పరస్పర సంబంధం కలిగి ఉంటాయి: కెన్యన్ల సగం మంది పేదరిక స్థాయి కంటే తక్కువగా నివసిస్తున్నారు. మలేరియా, ఎయిడ్స్, న్యుమోనియా, డయేరియా, పోషకాహార లోపం, మధుమేహ వ్యాధులు పెద్ద భారంగా ఉన్నాయి. ప్రధానంగా పిల్లల మరణానికి కారణమౌతూ ఉంటాయి; బలహీనమైన విధానాలు, అవినీతి, ఆరోగ్య పరంగా లేనివారికి, బలహీనమైన నిర్వహణ, ప్రజా ఆరోగ్య రంగంలో పేలవమైన నాయకత్వం ఎక్కువగా విమర్శించబడుతూ ఉంటాయి. 2009 అంచనాల ప్రకారం, ఎయిడ్సు ప్రాబల్యం అనేది వయోజన జనాభాలో 6.3%. 2011 UNAIDS రిపోర్టు కెన్యాలో హెచ్ఐవి అంటువ్యాధి మెరుగుపడుతుందని సూచించింది. ఎందుకంటే హెచ్.ఐ.వి. వ్యాప్తి యువత (వయస్సు 15-24), గర్భిణీ స్త్రీలలో క్షీణిస్తుంది. 2006 లో కెన్యా 15 మిలియన్ల మలేరియా కేసులను అంచనా వేసింది.
మహిళలు
కెన్యాలో మొత్తం సంతానోత్పత్తి రేటు 2012 లో మహిళకు 4.49 మంది పిల్లలుగా అంచనా వేయబడింది. కెన్యా ప్రభుత్వం 2008-09 సర్వే ఆధారంగా మొత్తం సంతానోత్పత్తి రేటు 4.6%. వివాహిత మహిళల్లో గర్భధారణ వినియోగ రేటు 46%గా ఉంది. ప్రసూతి మరణాలు ఎక్కువగా ఉంటాయి. పాక్షికంగా మహిళలలో సత్నా ఆచారం కారణంగా, ఇది సుమారు 27% నికి చేరుకుంది. అయినప్పటికీ ఈ అభ్యాసం క్షీణిస్తుంది. దేశం మరింత ఆధునికీకరించబడి 2011 లో దేశంలో కూడా ఆచరణను నిషేధించింది. వలసవాదానికి ముందు మహిళలకు ఆర్థికపరంగా అధికారం లభించింది. వలసలలో భూమి పరాయీకరణ కారణంగా మహిళలకు భూమిని అందుబాటు అరుదై నియంత్రణ కోల్పోయింది. వారు ఆర్థికంగా పురుషులపై మరింత ఆర్థికంగా ఆధారపడతారు. పురుషుల ఆధిపత్యంలో స్త్రీలు జీవించే సంస్కృతి వలసవాద క్రమంలో ఉద్భవించింది. పెరుగుతున్న విద్య కారణంగా వివాహం వయస్సు అధికరిస్తుంది. మానభంగం అపవిత్రత, battering ఎల్లప్పుడూ తీవ్రమైన నేరాలుగా చూడలేదు. లైంగిక వేధింపుల నివేదికలు ఎప్పుడూ తీవ్రంగా భావించబడలేదు.
విద్య
పిల్లలు ఐదు సంవత్సరాల వయస్సు వరకు నర్సరీ స్కూలు, కిండరు గార్టెను విద్యకు ప్రైవేటు రంగం విద్యాసంస్థలకు హాజరవుతారు. ఇది ఒకటి నుండి మూడు సంవత్సరాలు (కె.జి1, కె.జి2, కె.జి3) వరకు కొనసాగుతుంది. ఇటీవల వరకు ప్రభుత్వ విధానాలలో ఇది చేర్చబడలేదు. ఇది ప్రైవేటు నిధులతో పనిచేస్తుంది.
ప్రాథమిక అధికారిక విద్య ఆరు సంవత్సరాల వయస్సులో ప్రారంభమవుతుంది. ఎనిమిది సంవత్సరాలు ప్రాథమిక పాఠశాలలో, నాలుగు సంవత్సరాలు ఉన్నత పాఠశాల విద్య ఉంటుంది. ప్రాథమిక విద్య ప్రభుత్వ పాఠశాలలలో ఉచితంగా ఉంటుంది. హాజరైనవారు వృత్తిపరమైన యువత - గ్రామ పాలిటెక్నికులో చేరవచ్చు లేదా ఒక శిక్షణా కార్యక్రమంలో తమ స్వంత ఏర్పాట్లు చేసుకోవచ్చు. రెండు సంవత్సరాలపాటు దుస్తులు చేయడం, వడ్రంగి, మోటారు వాహన మరమ్మత్తు, ఇటుకలు తయారీ, రాతి పనులు వంటి వ్యాపారాన్ని నేర్చుకోవచ్చు.
ఉన్నత పాఠశాల పూర్తి చేసినవారు పాలిటెక్నికు లేదా ఇతర సాంకేతిక కళాశాలలో చేరవచ్చు. మూడేళ్లపాటు అధ్యయనం చేయవచ్చు లేకుంటే విశ్వవిద్యాలయానికి నేరుగా హాజరై నాలుగేళ్ల పాటు అధ్యయనం చేయవచ్చు. పాలిటెక్నికులు కళాశాలల నుండి పట్టభద్రులు తరువాత శ్రామికశక్తిలో చేరి తరువాత ఒక ప్రత్యేకమైన డిప్లొమా అర్హతను పొందవచ్చు. ఒకటి లేదా రెండు సంవత్సరాల శిక్షణ తర్వాత విశ్వవిద్యాలయంలో చేరవచ్చు- సాధారణంగా వారి రెండవ, మూడవ, మూడవ సంవత్సరంలో. ఉన్నత డిప్లొమా బ్యాచులరు డిగ్రీకి బదులుగా కొన్ని విశ్వవిద్యాలయాల్లో పోస్టు-గ్రాడ్యుయేటు అధ్యయనాలకు ప్రత్యక్ష లేదా వేగవంతమైన ప్రవేశం సాధ్యపడుతుంది.
కెన్యాలో ఉన్న పబ్లికు యూనివర్సిటీలు అత్యున్నత వాణిజ్య సంస్థలయ్యాయి. అర్హత ఉన్న ఉన్నత పాఠశాల గ్రాడ్యుయేట్లలో కొద్దిమంది మాత్రమే ఎంపిక చేయబడిన కార్యక్రమాలలో పరిమిత ప్రభుత్వ-స్పాన్సర్షిప్పులో చేరతారు. చాలామంది సాంఘిక శాస్త్రాలలో చేరతారు. ఇవి చౌకగా ఉంటాయి. లేదా స్వీయ-ప్రాయోజిత విద్యార్థులు వారి అధ్యయనాల మొత్తం వ్యయాన్ని చెల్లిస్తారు. అర్హతగల విద్యార్థులలో చాలామందికి పబ్లికు, ప్రైవేటు విశ్వవిద్యాలయాలు, కళాశాలలు, పాలిటెక్నిక్కులలో మధ్య స్థాయి డిప్లొమా కార్యక్రమాలకు అర్హత పొందడం లేదు.
ప్రాథమిక పాఠశాల 6-7 నుండి 13-14 సంవత్సరాల వయస్సు ఉన్న విద్యార్థులకు ఉద్దేశించబడింది. సెకండరీ స్థాయికి వెళ్లేవారికి, విశ్వవిద్యాలయాలకు, వృత్తిపరమైన శిక్షణకు- ఉపాధికి వెళ్లడానికి నిర్ణయించే కెన్యా సర్టిఫికేట్ ఆఫ్ సెకండరీ ఎడ్యుకేషను ముగింపులో జాతీయ పరీక్ష ఉంది. విద్యార్థులు ఎన్నుకోబడిన ఎనిమిది విషయాలలో పరీక్షలు జరుపుతారు. అయితే ఇంగ్లీషు, కిష్వాహిలు, గణిత శాస్త్రాలు తప్పనిసరి విషయాలుగా ఉంటాయి.
కెన్యా యూనివర్సిటీసు అండు కాలేజెసు సెంట్రలు ప్లేస్మెంటు సర్వీసు (గతంలో జాయింటు అడ్మిషన్సు బోర్డు) ప్రభుత్వ విశ్వవిద్యాలయాలలో చేరడానికి విద్యార్థులను ఎంచుకోవడానికి బాధ్యత వహిస్తుంది. పట్టణ ప్రాంతాలలో ప్రభుత్వ పాఠశాలలు కాకుండా అనేక ప్రైవేటు పాఠశాలలు, ఉన్నాయి. అదేవిధంగా అనేక విదేశీ విద్యాసంస్థలకు అనువుగా అనేక అంతర్జాతీయ పాఠశాలలు ఉన్నాయి.
దేశంలో ఆకట్టుకునే వాణిజ్య విధానంపట్ల ఆసక్తులు ఉన్నప్పటికీ కెన్యా విద్యాసంస్థలు, ఉన్నత విద్యావ్యవస్థలు స్థానిక కార్మిక విఫణి అవసరాలకు భిన్నమైనవిగా ఉన్నందున అధిక సంఖ్యలో నిరుద్యోగులు ఉన్నారని విమర్శించబడుతున్నాయి. విశ్వవిద్యాలయ గ్రాడ్యుయేట్లు ఆధునిక కార్యాలయంలో సరిపోయేలా అర్హత సాధించడానికి పోరాడుతున్నారు.
సంస్కృతి
కెన్యా సంస్కృతి బహుళ సంప్రదాయాలను కలిగి ఉంటుంది. కెన్యాకు ప్రముఖ సంస్కృతిని గుర్తించలేదు. దేశం విభిన్న వర్గాల వివిధ సంస్కృతులను కలిగి ఉంటుంది.
తీరప్రాంత స్వాహిలి, పశ్చిమ ప్రాంతాలలో అనేక ఇతర బంటు కమ్యూనిటీలు, వాయవ్య ప్రాంతంలో నిలోటికు సమాజాలు ఉన్నాయి. మాసాయి సంస్కృతి పర్యాటకులకు బాగా తెలుసు. కెన్యా జనాభాలో చాలా తక్కువ భాగం ఉన్నప్పటికీ. వారు వారి విస్తారమైన ఎగువ శరీర అలంకారం ఆభరణాల కోసం ప్రసిద్ధి చెందారు.
అదనంగా కెన్యా విస్తృతమైన సంగీతం, టెలివిజను, థియేటరు సన్నివేశాలు ఉన్నాయి.
మాధ్యమం
కెన్యా పలు మాధ్యమాలు ఉన్నాయి. అవి దేశీయంగానూ, అంతర్జాతీయంగా ప్రసారాలు అందజేస్తున్నాయి. వారు వార్తలు, వాణిజ్యం, క్రీడలు, వినోదకార్యక్రమాలు అందిస్తున్నాయి.
ప్రబల కెన్యా వార్తాపత్రికలు:
కెన్యాలోని టెలివిషను స్టేషన్లు: ఈ అన్ని భూగోళ ఛానెల్లు డి.వి.బి. టి2 డిజిటలు టి.వి. సిగ్నల ద్వారా ప్రసారం చేయబడతాయి.
సాహిత్యం
కెన్యాకు బాగా తెలిసిన రచయితలలో ఒకరు ఇగ్కుగు వా థియోన్గో. అతని నవల, వీప్ నాట్, చైల్డు, బ్రిటీషు ఆక్రమణ సమయంలో కెన్యాలో జీవితానికి ఒక ఉదాహరణగా ఉంటాయి. కథ కెన్యనుల జీవితాల మీద మాయు మౌ ప్రభావాలను వివరించింది. ఇతివృత్తాల కలయిక-విద్య, ప్రేమ-ఇది ఆఫ్రికా లోని ఉత్తమ నవలలలో ఒకటిగా చేయటానికి సహాయపడింది.
2003 లో ఎం.జి. వస్సంజీ నవల " ది-బిట్వీను వరల్డు ఆఫ్ విక్రం లాలు " గిలెరు ప్రైజును 2003 లో గెలుచుకుంది. కలోనియలు కెన్యా, కాలనియలు తరువాత కాలానికి చెందిన కెన్యాలో భారతదేశ వారసత్వం కలిగిన కెన్యాపౌరుడు అతని కుటుంబం మారుతున్న రాజకీయ వాతావరణాలకు అనుగుణంగా సర్దుబాటు చేసుకుంటూ జీవితగమనం చేయడాన్ని వివరించే కెన్యా కాల్పనిక చరిత్ర ఇది.
2003 నుంచి సాహిత్య పత్రిక క్వని?. కెన్యా సమకాలీన సాహిత్యాన్ని ప్రచురించడం జరిగింది. అంతేకాకుండా కెన్యా పెన్-ఆఫ్రికా దృక్పధాన్ని ప్రదర్శిస్తున్న పాలు కిప్చుంబా (కిప్వెండుయి, కబ్వాట్టు) వంటి అభివృద్ధి చెందుతున్న బహుముఖ రచయితలను పెంపొందించుకుంటోంది. (చైనా 21 వ సెంచరీలో: ఆఫ్రికాలో వ్యూహం శోధన (2017) లో చూడండి.
సంగీతం
40 ప్రాంతీయ భాషల వివిధ రకాలైన జానపద సంగీతంతో కెన్యా ప్రముఖ సంగీత రూపాల వైవిధ్య వర్గీకరణను కలిగి ఉంది.
ప్రసిద్ధ కెన్యా సంగీతంలో డ్రమ్స్ అత్యంత ప్రబలమైన వాయిద్యం. డ్రం బీట్సు చాలా క్లిష్టంగా ఉంటాయి. స్థానిక లయ, దిగుమతి చేసుకున్న లయలతో (ప్రత్యేకంగా కాంగోసు కాచాచా రిథం) కలిగి ఉంటాయి. పాపులరు కెన్యా సంగీతంలో సాధారణంగా అనేక ఇతర సంగీతప్రక్రియలు భాగంగా ఉంటాయి. ఇటీవల ఘనమైన గిటార్ సోలోలు ఉంటాయి. అనేక స్థానిక హిప్-హాప్ కళాకారులు కూడా ఉన్నారు. వీరిలో జువాలీ కాలీ అఫ్రో-పాపు బ్యాండ్లు, సుట్టీ సోలు, అకేటీ, బెంగా వంటి స్థానిక కళాప్రదర్శనలుచేసే సంగీతకారులు ఉన్నారు.
ఇసూకుటి ఒక నృత్య ప్రక్రియ. దీనిని లుహియా ప్రజలు ప్రదర్శిస్తారు. ఇసుకూటి అనే సాంప్రదాయిక డ్రం బీటు లుయా ఉప ఉప తెగలు నిర్వహిస్తుంది. ఒక చైల్డ్, పెళ్లి, అంత్యక్రియల వంటి అనేక సందర్భాలలో దీనిని ప్రదర్శిస్తారు. ఇతర సాంప్రదాయ నృత్యాలలో లువోలో ప్రజలలో ఒహాంగ్లా, మిజికెండా ప్రజలలో నజిలె, కికుయు ప్రజలలో ముగిథి, స్వాహిలి ప్రజలలో తారబు ఉన్నాయి.
అదనంగా కెన్యా పెరుగుతున్న క్రిస్టియను గోస్పెలు మ్యూజికు ఉంది. ప్రముఖ స్థానిక గోస్పెలు సంగీతకారులలో కెన్యా బాయ్సు కోయిరు ఉన్నాయి.
1960 ల చివరలో ముఖ్యంగా విక్టోరియా సరోవరం చుట్టూ ఉన్న ప్రాంతంలో బెంగా సంగీతం ప్రసిద్ధి చెందింది. పాప్ సంగీతాన్ని సూచించడానికి బెంగా అనే పదం అప్పుడప్పుడు వాడబడుతుంది. బాసు, గిటారు, పెర్క్యూషను సాధారణంగా సాధన చేయబడుతుంటాయి.
క్రీడలు
గత దశాబ్దంలో కెన్యా ఆఫ్రికాలోని మహిళల వాలీబాలు క్రీడలో ఆధిపత్య శక్తిగా ఉంది. ఈ క్లబ్బులు, జాతీయ జట్టు గత దశాబ్దంలో పలు ఖండాతర ఛాంపియన్షిప్లను గెలుచుకుంది. మహిళల జట్టు ఏ ప్రముఖ విజయం లేకుండా ఒలింపిక్సు, ప్రపంచ ఛాంపియన్షిప్పు పోటీలలో పాల్గొంది. క్రికెటు అనేది మరొక ప్రముఖ క్రీడ, ఇది కూడా అత్యంత విజయవంతమైన జట్టు క్రీడగావర్గీకరించబడింది. 1996 నుండి క్రికెటు ప్రపంచ కప్పులో కెన్యా పోటీపడింది. వారు ప్రపంచంలోని అత్యుత్తమ జట్లను నిరాశపరుస్తూ 2003 టోర్నమెంటులో సెమీ ఫైనలుకు చేరుకున్నారు. ఇనాగ్యురలు వరల్డు క్రికెటు లీగు డివిజన్ 1 ను నైరోబీలో నిర్వహించడానికి కెన్యా అనుమతి సాధించింది. ప్రపంచ టి 20 లో పాల్గొన్నారు. వారు ఐ.సి.సి. క్రికెటు ప్రపంచ కప్పు 2011 లో కూడా పాల్గొన్నారు. ప్రస్తుత కెప్టెన్ రకేపు పటేలు.
లూకాసు ఒన్యాంగో ఒక ప్రొఫెషనలు రగ్బీ లీగు ఆటగాడిగా కెన్యాకు ప్రాతినిధ్యం వహించాడు. వీరు ఆంగ్ల క్లబ్బు " ఓల్ధం " కలిసి క్రీడలలో పాల్గొన్నారు. మాజీ సూపరు లీగు జట్టుతో ఆయన విల్నెసు వైకింగ్సు, రగ్బీ యూనియను తరఫున సలెషార్కుతో ఆడాడు. రగ్బీ యూనియను ప్రజాదరణ (ముఖ్యంగా వార్షిక సఫారి సెవెన్సు టోర్నమెంటుతో) పెరుగుతోంది. 2006 సీజను కోసం ఐ.ఆర్.బి. సెవెన్సు వరల్డు సిరీస్లో కెన్యా సెవెన్సు జట్టు 9 వ స్థానంలో నిలిచింది. 2016 లో జట్టు సింగపూరు సెవెన్సు ఫైనల్సులో ఫిజిని ఓడించింది. ప్రపంచ సీరీసు ఛాంపియనుషిప్పును సాధించి (దక్షిణాఫ్రికా తరువాత) కెన్యా రెండవ ఆఫ్రికా దేశంగా నిలిచింది. కెన్యా ఫుటు బాలులో ప్రాంతీయ వేదికగా ఉంది. అయినప్పటికీ ప్రస్తుతం ఆపివేసిన కెన్యా ఫుట్బాల్ సమాఖ్యలో, అంతర్గతంగా ఆధిపత్యాలు ఘర్షణలకు గురయ్యాయి. ఫలితంగా దీనిని " ఎఫ్.ఐ.ఎఫ్.ఎ. సస్పెంసు చేసింది. ఇది 2007 మార్చిలో ఎత్తివేయబడింది.
మోటారు ర్యాలీ రంగంలో కెన్యా ప్రపంచ ప్రఖ్యాత సఫారి రాలీకి నిలయంగా ఉంది. ఇది సాధారణంగా ప్రపంచంలోని అత్యంత కఠినమైన ర్యాలీలలో ఒకటిగా గుర్తించబడింది. ఇది ఆర్థిక ఇబ్బందుల కారణంగా 2002 ఈవెంటు తరువాత పలు సంవత్సరాల కాలం మినహాయింపు తరువాత ప్రపంచ ర్యాలీ ఛాంపియన్షిప్పులో పాల్గొన్నది. కెన్యాకు చెందిన బిజోర్ను వాల్డెగార్డు, హన్నూ మికోల, టామీ మకికెను, శేఖర్ మెహతా, కార్లోసు సైన్సు, కోలిను మక్రే వంటి అంతర్జాతీయ ఖ్యాతి సాధించిన ఉత్తమ ర్యాలీ డ్రైవర్లలో కొంతమంది ర్యాలీలో విజయం సాధించారు. ఈ ర్యాలీ ఇప్పటికీ ఆఫ్రికా ర్యాలీ ఛాంపియన్షిప్పులో భాగంగా వార్షికంగా నిర్వహించబడుతుంది. అయితే తదుపరి రెండు సంవత్సరాలలో ప్రపంచ ర్యాలీ ఛాంపియన్షిప్పులో చేరడానికి నిర్వాహకులు తిరిగి అనుమతించబడతారు.
నైరోబీ అనేక అతిపెద్ద ఖండాంతర క్రీడల కార్యక్రమాలు నిర్వహించింది. ఎఫ్.ఐ.బి.ఎ. ఆఫ్రికా చాంపియన్షిప్పు 1993 లో కెన్యా జాతీయ బాస్కెటు బాలు జట్టు అగ్ర నాలుగు స్థానాలలో నిలిచింది. ఈ రోజు వరకు ఇది దాని ఉత్తమ ప్రదర్శనగా గుర్తించబడుతుంది.
ఆహారం
కెన్యన్లకు సాధారణంగా ఒకరోజుకు మూడుమార్లు భోజనం తీసుకుంటారు. ఉదయం ఆహారాన్ని కియాంషా కైన్వా అంటారు, మధ్యాహ్నం భోజనం చికులా చ మచ్చా అంటారు, సాయంత్రం భోజనం చికులా చ జీయోని ("చాజియో") అని అంటారు. మధ్యలో వారు 10 గంటలకు టీ సేవనాన్ని చాయ్ య సా నాను అంటారు. సాయంత్రం 4 గంటలకు టీ చై యా సా కుమి అంటారు. ఉదయపు ఆహారంలో సాధారణంగా బ్రెడు, చపాతీ, మహ్మరి, ఉడికించిన తియ్యటి బంగాళాదుంపలు లేదా ఇతర దుంపలతో టీ లేదా గంజి తీసుకుంటారు. అనేక గృహాలలో గిథేరి ఒక సాధారణ భోజనం సమయం వంటకంగా ఉంటుంది. కూరగాయలు, పుల్లని పాలు (ముర్సికు), మాంసం, చేపలు లేదా ఇతర వంటకాలతో ఉగాలి సాధారణంగా భోజనం సమయంలో లేదా సాయంత్రపు అల్పాహారంగా తీసుకుంటారు. ప్రాంతీయ వైవిధ్యాలు, ప్రాంతీయ వంటకాలు కూడా ఉన్నాయి.
నైరోబీ వంటి నగరాలలోని ఫాస్టుఫుడు రెస్టారెంట్లలో స్టీర్సు, కె.ఎఫ్.సి. సబ్వే వంటి ఆహారాలు అందించే ఫాస్టు ఫుడు రెస్టారెంట్లు ఉన్నాయి. అనేక చేపలు, చిప్సు దుకాణాలు కూడా ఉన్నాయి.
ఇరుగు గిరిధర్
జననం
గిరిధర్ 1957, మే 21న చిత్తూరు జిల్లా, పాకాల మండలం, ఇరంగారిపల్లెలో జన్మించాడు.
సినిమారంగం
1982లో సినిమారంగానికి వచ్చిన గిరిధర్, తెలుగు దర్శకులు ఎ. కోదండరామిరెడ్డి, గుణశేఖర్, ఈ.వి.వి.సత్యనారాయణ మొదలైన వారిదగ్గర అసిస్టెంట్ డైరెక్టర్‌గా పనిచేశాడు. 1997లో వినోద్ కుమార్, ఆమని, ఇంద్రజ ప్రధాన పాత్రలలో నటించిన శుభముహూర్తం చిత్రంతో దర్శకుడిగా మారాడు. తరువాత మళ్ళీ అన్నవరం, గుడుంబా శంకర్, 1 - నేనొక్కడినే, సుప్రీమ్, వరుడు వంటి సినిమాలకు కో డైరెక్టర్ గా పనిచేశాడు. ఎక్స్‌ప్రెస్ రాజా, 100% లవ్, సర్దార్ గబ్బర్ సింగ్, శ్రీమంతుడు, సుప్రీమ్ వంటి దాదాపు ఇరవై సినిమాలలో నటించాడు.
మరణం
రోడ్డు ప్రమాదంలో తీవ్రంగా గాయపడి మంచానికే పరిమితమయిన గిరిధర్, 2021 ఆగస్టు 1న తిరుపతిలోని తన నివాసంలో మరణించాడు.
మూలాలు
వర్గం:1957 జననాలు వర్గం:2021 మరణాలు వర్గం:చిత్తూరు జిల్లా వ్యక్తులు వర్గం:తెలుగు సినిమా దర్శకులు వర్గం:తెలుగు సినిమా నటులు
భాద్రపద శుద్ధ అష్ఠమి
బాధ్రపద శుద్ధ అష్టమి అనగా బాధ్రపదమాసములో శుక్ల పక్షము నందు అష్టమి తిథి కలిగిన రోజు.
జననాలు
2007
మరణాలు
2007
బయటి లింకులు
వర్గం:భాద్రపదమాసము
పిఎస్‌ఎల్‌వి-సీ24 ఉపగ్రహ వాహకనౌక
పిఎస్‌ఎల్‌వి-సీ24 ఉపగ్రహ వాహకనౌక లేదా పిఎస్‌ఎల్‌వి-సీ24 ఉపగ్రహ ప్రయోగ నౌక ను భారతీయ అంతరిక్ష పరిశోధన సంస్థ(ఇస్రో)తయారుచేసినది.పిఎస్‌ఎల్‌వి-సీ24 ఉపగ్రహ వాహకనౌక ద్వారా ఐఆర్‌ఎన్‌ఎస్‌ఎస్-1బి అను నావిగేసన్ వ్యవస్థకు చెందిన ఉపగ్రహాన్ని అంతరిక్ష కక్ష్యలో విజయవంతంగా ప్రవేశపెట్టారు.పిఎస్‌ఎల్‌వి-సీ24 ఉపగ్రహ వాహకనౌక ను ఆంధ్రప్రదేశ్రాష్ట్రం లోని నెల్లూరు జిల్లా శ్రీహరికోట లోని సతిష్ థవన్ అంతరిక్ష ప్రయోగ కేంద్రం లోని మొదటి రాకెట్ ప్రయోగ వేదికనుండి,శుక్రవారం,ఏప్రిల్ 04,2014 న ప్రయోగించారు.
పిఎస్‌ఎల్‌వి-సీ24 ఉపగ్రహ వాహకనౌక-నిర్మాణ వివరాలు
పిఎస్ఎల్‌వి-సీ24 ఉపగ్రహ వాహకనౌక పిఎస్ఎల్‌వి-ఎక్సుఎల్ శ్రేణిలో ఆరవ రాకెట్. పిఎస్ఎల్‌వి-ఎక్సుఎల్ శ్రేణి రాకెట్ లలో పెద్దవైన,అధిక శక్తి వంతమైన స్ట్రాపాన్ బుస్టరు మోటరు లను ఉపయోగించడం వలన,ఈ రాకెట్ యొక్క మొదటి దశ/అంచె/స్టేజి యొక్క చోదకశక్తి ద్విగుణికృతం చెయ్యబడినది.PS1 అనబడు మొదటి దశ,ఘని ఇంధనం నింపబడిన S-138 రాకెట్ మోట రును కలిగి ఉంది, దీనికి బాహ్య వలయంలో ఆరు PS0M-XL బూష్టరులు అనుసంధానింపబడి ఉండును.ప్రతి స్ట్రాపాన్ బూస్టరు S-12 మోటరును కలిగి ఉన్నది. PS2 అనబడు రెండవ L-40 దశ,మొదటి దశ పైభాగాన ఉండును.ఇందులో ద్రవ ఇంధనంద్వారా పనిచేయు వికాస్ ఇంజను అమర్చబడి ఉన్నది. ఈ దశలో UH25, డై నైట్రోజన్ టెట్రాక్సైడ్లు ద్రవచోదకం/ఇంధనంగా ఉపయోగిస్తారు. ఈ దశలోఉపయోగించు వికాస్ ఇంజను ఫ్రాన్స్ కు చెందిన వైకింగ్ ఇంజన్ (ఏరియన్ రాకెట్ సంస్థ )నుండి లైసెన్సు తీసికొని ఇస్రో సంస్థ స్వంతగా భారతదేశంలో నిర్మించి ఉపయోగిస్తుంది.మూడవ దశ PS3. దీనిలో S-7 అను ఘన ఇంధనంను మండించు రాకెట్ మోటరు అమర్చబడినది. మూడవ దశపైన PS4అను నాల్గొవదశ తిరిగి ద్రవ ఇంధనం మండించు మోటరు కలిగిన దశ,ఇందులోద్రవ ఇంధనంను మండించుటకు రెండు ఇంజన్లు అమర్చబడి ఉన్నవి.
ఉపగ్రహ వాహక నౌక మొత్తం బరువు 320 టన్నులు, పొడవు 44.4 మీటర్లు.మొదటి దశ యొక్క కోర్ పొడవు 20 మీటర్లు. మొదటిదశ యొక్క కోర్ వ్యాసం 2.8 మీటర్లు.మొదటి దశ కోర్ లో నింపు చోదక ఇంధనం పరిమాణం 138.0 టన్నులు.మొదటి దశలో HTPB ఆధారిత ఘన ఇంధనాన్ని చోదకంగా ఉపయోగిస్తున్నారు. మొదటిదశ(కోర్)దహన సమయం 101.5 సెకన్లు.మొదటి దశకు అనుసంధానంగా ఆరు స్ట్రాపాను మోటర్లు అమర్చబడిఉండి, ఒక్కో స్ట్రాపాను మోటరు 14.7 మీటర్ల పొడవు,1 మీటరువ్యాసం కలిగి ఉన్నది. ఒక్కో స్ట్రాపాన్ మోటరులో 12 టన్నుల ఘన HTPB ఇంధనం నింపబడి ఉన్నది.HTPB అనగాహైడ్రాక్సిల్ టెర్మినేటేడ్ పాలిబ్యుటడైన్.ఒక్కో స్ట్రాపాన్ మోటరు 49.5 సెకన్లు మండును.కోర్ మోటరు మండునపుడు 4815కిలో న్యూటనుల త్రోపుడు /తోయు శక్తి విడుదల అగును. ఒక్కో స్ట్రాపాను మోటారు మండునపుడు 716 కిలో న్యూటనుల త్రోపుడు /తోయు శక్తి విడుదల చేయును.రెండవ దశ పొడవు12.5 మీటర్లు, వ్యాసం 2.8 మీటర్లు. నింపిన ద్రవ ఇంధనం పరిమాణం 41.7 టన్నులు. ఉపయోగించిన ద్రవ ఇంధనం (UH25 + N2O4). UH25 అనగా అన్‌సిమెట్రికల్ డైమిథైల్ హైడ్రాజీన్,, 25% హైడ్రాజీన్ హైడ్రేట్,N2O4 అనగానైట్రోజన్ టెట్రాక్సైడ్ రెండవ దశ మండుసమయం 149 సెకన్లు.దహనచర్య చర్య వలన విడుదలఅగు పీడన /త్రోపుడు/చలన శక్తి 804 కిలోన్యూటనులు.మూడవ దశ పొడవు 3.6 మీటర్లు. దాని వ్యాసం2.0 మీటర్లు.ఇందులో మొదటి దశలో లా HTPB ఘన ఇంధనాన్ని చోదకంగా ఉపయోగిస్తున్నారు.ఇంధన పరిమాణం 7.6 టన్నులు. ఇంధనం మండుటకు పట్టు సమయం 112.1 సెకన్లు. దహనం వలన సృష్టింబడు త్రోపుడు/త్రస్ట్ శక్తి 240 కిలో న్యూటనులు. నాల్గవ దశపొడవు 2.6 మీటర్లు., ఈదశ యొక్క వ్యాసం2.8మీటర్లు.ఈ భాగంలో నింపిన చోదక ఇంధనం బరువు 2.5 టన్నులు,ఇంధనం మండుటకు/దహనం చెందుటకు పట్టు సమయం 513సెకన్ల కాలం.ఇందులో రెండు ఇంజన్లు ఉండి, ఒక్కో ఇంజను 7.2 కిలో న్యూటనుల త్రోపుడు /త్రస్ట్ పీడనాన్నిను కలుగచేయును.ఈ దశలో వాడు ద్రవ ఇంధనం (MMH + MON-3).MMH అనగా మోనో మిథైల్ హైడ్రాజీన్, MON-3 అనగా మిశ్రమ నైట్రోజన్ ఆక్సైడులు(mixed oxides of nitrogen).
పిఎస్‌ఎల్‌వి-సీ24 ఉపగ్రహ వాహకనౌక ప్రయోగ వివరాలు
కౌంట్ డౌన్ సున్నకు వచ్చిన వెంటనే మొదటి దశ మోటరు మండటం/దహనం చెందటం మొదలైనది.అరసెకండు తరువాత రెండు స్ట్రాపాన్ మోటరులు మండటం మొదలైనది,ఆతరువాత 0.2 సెకన్ల తరువాత మరో రెండు స్ట్రాపాన్ మోటరులు మండటం ప్రారంభించాయి.భూస్థాయిలోనే మొదటి దశమోటరుతో పాటు,నాలుగు స్ట్రాపాన్ మోటరులు పనిచెయ్యడం మొదలైనది.రాకెట్ గమనం మొదలైన 25 సెకన్ల తరువాత మిగిలిన రెండు స్ట్రాపాన్ మోటరులు పనిచెయ్యడం మొదలైనది.70 సెకన్ల రాకెట్ పయనం తరువాత,భూ స్థాయిలో మొదటగా పనిచెయ్యడం ప్రారంభించిన మొదటి జత స్ట్రాపాన్ మోటరులు మొదటి దశనుండి విజయవంతంగా వేరు పడినవి.ఆతరువాత సెకనులో పదో వంతు వ్యవధిలో రెండో జత స్ట్రాపాన్ మోటరులు కూడా వాహక నౌక నుండి ఎటువంటి ఆటంకంలేకుండా వేరుపడినవి.రాకెట్ గమనంలో ఉండంగా మండింపబడిన చివరి రెండు స్ట్రాపాన్ మోటరులు 92 సెకన్ల వరకు మండినవి.మొదటి దశ దహన క్రియ 1 నిమిషం 51.5 సెకన్లపాటు జరిగిన తరువాత,మొదటి దశ రాకెట్ నుండి వేరుపడినది.మొదటి దశదహన చర్య ముగిసిన వెంటనే సెకనులో ఇరవై వంతు కాల వ్యవధిలో రెండో దశయొక్క మోటరు పనిచెయ్యడం మొదలైనది.రెండవ దశ లో ఇంధన దహనం 151.8 సెకన్ల పాటు జరుగగా,రెండవ దశ లో 59సెకన్ల తరువాత,112.8కిలో మీటర్ల ఎత్తులోఉపగ్రహం చుట్టూ,అమర్చిన రక్షక ఉష్ణ కవచం,విజయ వంతంగా వేరుపడినది.రెండవ దశ దహన చర్య ముగిసిన 1.2సెకన్ల తరువాత,మూడవ దశలోని ఇంజను మోటరుపనిచెయ్యడం ప్రారంభంఅయ్యింది.ఈ దశలో మోటరును 234 సెకన్లు మండినది.రాకెట్ పయనం మొదలైన 10 నిమిషాల 8.7 సేకన్లతరువాత మూడవ దశకుడా రాకెట్ నుండి వేరు చెయ్యబడినది.మూడవ దశవేరుపడిన 10సెకన్ల తరువాత చివరి నాల్గవ దశలోని చోదక మోటరులు పనిచెయ్యడం మొదలైనది.నాల్గవదశదహనం 8 నిమిషాల30.1సెకన్లపాటు జరిగింది. నాల్గవ దశ వేరుపడిన 40 సెకన్ల తరువాత ఉపగ్రహం కక్ష్యలోకి ప్రవేశించినది.
మూలాలు/ఆధారాలు
వర్గం:పిఎస్‌ఎల్‌వి ఉపగ్రహ వాహక నౌకలు
ఎన్.జి.ఓ. (నాటకం)
ఆచార్య ఆత్రేయ 1948 లో ఈ నాటకం రచించారు. అప్పుడే మన దేశానికి స్వాతంత్ర్యం వచ్చింది. అప్పటి మధ్యతరగతి పరిస్థితులను చక్కగా ఈ నాటకంలో ప్రతిబింబింప చేసారు ఆత్రేయగారు. ఇంకా చెప్పాలంటే Hungry 30's లోని పరిస్థితులను మనం ఇందులో చూడవచ్చు. ఆత్రేయ గారి మాటల్లో "ఎన్.జి.ఓ అనే పేరేగాని, మన మధ్యతరగతి కుటుంబాల - అందులో పట్నవాసుల అగచాట్లు, మనస్తత్వం, ప్రెస్టేజి పేరుతో పడుతూన్న ఆర్థిక సాంఘిక బాధలు చిత్రించటానికి ప్రయత్నించాను. ఏమాత్రం సఫలుణ్ణి కాగలిగానో ప్రజా బాహుళ్యమే నిర్ణయించాలి". ఆత్రేయ గారు! మీరు సఫలం ఏంటి...ఈ నాటకంతో ట్రెండ్సెట్టర్ అయ్యారు. కావాలంటే 1950 నుంచి మొన్న మొన్నటి దాక వచ్చిన సాంఘిక సినిమాలు చుస్తే అర్ధమైపోతుంది. మధ్యతరగతి మీద వచ్చిన ప్రతీ సినిమాలో ఎన్.జి.ఓ మార్కు స్పష్టంగా కనబడుతుంది.
వెలుపలి లంకెలు
వర్గం:సాంఘిక నాటకాలు
ఆపరేషన్ గ్రాండ్ స్లామ్
ఆపరేషన్ గ్రాండ్ స్లామ్,  భారత పాక్ యుద్ధంలో పాకిస్తాన్ చేపట్టిన ఒక ఆపరేషన్. 1965 మేలో జమ్మూ కాశ్మీరు లోని అఖ్నూర్ వంతెనను పేల్చివేసేందుకు పాకిస్తాన్ చేసిన ప్రయత్నం పేరు ఆపరేషన్ గ్రాండ్ స్లామ్‌. ఆ వంతెన జమ్మూ కాశ్మీరు లోని భారత కాల్బలానికంతటికీ జీవనాధారం వంటిది. అంతేకాక ఆ వంతెనను పేల్చివేస్తే జమ్మూపై కూడా గురి పెట్టవచ్చు. ఆ ఆపరేషను ద్వారా తలపెట్టిన లక్ష్యాలను సాధించడంలో పాకిస్తాన్ విఫలమైంది. భారత సైన్యం చేసిన ఎదురుదాడితో పాకిస్తాన్ సైన్యం వెనక్కి పారిపోవలసి వచ్చింది.
నేపథ్యం
1965 నాటి రాన్ ఆఫ్ కచ్ ఘటనలో పాకిస్తాన్‌కు కాస్త అనుకూల ఫలితం రావడంతో పాకిస్తాన్‌లో రాజకీయ వాతావరణం ఉత్సాహంగా ఉంది. ఆ ఉత్సాహంలోనే జమ్మూ కాశ్మీరులో తిరుగుబాట్లు జరిపించేందుకు ఆపరేషన్ జిబ్రాల్టర్ తలపెట్టారు. ఈ పథకం కింద 1965 లో చొరబాట్లు మొదలై 4000-5000 మంది వరకూ పాకిస్తాన్ సైనికులు చొరబడ్డారు. ఈ చొరబాట్లను ఎదుర్కొనేందుకు భారత సైన్యం అదనపు దళాలను తరలించింది. పాక్ ఆక్రమిత కాశ్మీరులోని చొరబాటు బృందాలపై భారత సైన్యం దాడులు చేసింది.
1965 సెప్టెంబరు 1 న ఉదయం 5 గంటలకు పాకిస్తాన్ సైన్యం ఆపరేషన్ గ్రాండ్ స్లామ్ ను మొదలు పెట్టింది. భారత దాడులను ఎదుర్కొంటున్న 12వ డివిజనుపై వత్తిడి తగ్గించడం ఈ ఆపరేషన్ లక్ష్యం. పాక ఆక్రమిత కాశ్మీరులోని హాజీపూర్ వైపు నుండి భారత సైన్యం ద్వారా ముజఫరాబాదు పట్టణానికి పొంచి ఉన్న ముప్పును ఎదుర్కోవడం మరో లక్ష్యం.
అమలు
అఖ్నూర్ సెక్టరు నాలుగు భారత పదాతి దళ బెటాలియన్లతో, ఒక ట్యాంకు స్క్వాడ్రనుతో ఉన్న సైన్యపు రక్షణలో ఉంది. సరిహద్దు పొడవునా మోహరించిన ఈ సైన్యం చాలీచాలని రక్షణ అందిస్తోంది. వీరి వద్ద ఉన్న AMX-13 ట్యాంకులు, పాకిస్తాను వారి M47 పాటన్, M48 పాటన్ ట్యాంకులకు సరిరావు. బలమైన శత్రువు చేస్తున్న దాడి కారణంగా భారత దళాలు రక్షణాత్మక స్థావరాలకు మరలాయి. సైనిక చారిత్రకారుడు మేజర్ (రెటైర్డ్.) ఎ. హెచ్. అమీన్ రాసినదాని ప్రకారం, ఆపరేషన్ గ్రాండ్ స్లామ్‌లో భారత AMX-13 ట్యాంకులపై పాకిస్తాన్‌కు 6-1 అడ్వాంటేజి ఉంది. శతఘ్నుల విషయంలో పాకిస్తాను వారి 8 అంగుళాల గన్‌లు, భారత్ వద్ద ఉన్న ఏ గన్నులకంటే కూడా మెరుగైనవి. మొత్తమ్మీద పాకిస్తాన్‌కు 6-1 అడ్వాంటేజి ఉంది.
బయటి లింకులు
వర్గం:భారత పాకిస్తాన్ యుద్ధాలు
భాద్రపద శుద్ధ నవమి
బాధ్రపద శుద్ధ నవమి అనగా బాధ్రపదమాసములో శుక్ల పక్షము నందు నవమి తిథి కలిగిన రోజు.
జననాలు
2007
మరణాలు
2007
బయటి లింకులు
వర్గం:భాద్రపదమాసము
బొమ్మలాట (సినిమా)
బొమ్మలాట ప్రకాష్ కోవెలమూడి దర్శకత్వంలో తెలుగులో వెలువడిన ఒక బాలల సినిమా. ఈ సినిమాకు A Belly Full of Dreams అనే ట్యాగ్‌లైన్ ఉంది. ఈ చిత్రానికి కళాదర్శకునిగా భూపేష్ ఆర్. భూపతి వ్యవహరించగా ఈ సినిమాలోని తోలుబొమ్మలను ప్రముఖ పప్పెటీర్ దాడి పదంజీ తయారు చేశాడు. ఈ చిత్రం 53వభారత జాతీయ చలనచిత్ర పురస్కారాలలో ఉత్తమ తెలుగు సినిమాగా ఎంపికయ్యింది. ఈ చిత్రంలో సాయికుమార్ నటనకు అతనికి ఉత్తమ బాలనటుడిగా జాతీయ పురస్కారం లభించింది.
కథ
స్కూలుకు వెళ్లి చదువుకోవాలనే గాఢమైన కోరిక కలిగిన ఒక కుర్రవాని కథ ఇది. రాము (సాయి కుమార్) ఒక పూరి గుడిసెలో నివసిస్తూ వుంటాడు. ఇతని తండ్రి (సూర్య) ఒక తోలుబొమ్మలాట ఆడించే కళాకారుడు. పని లేక తాగుబోతుగా మారి భార్యను చితకబాదుతూ ఉంటాడు. తన తండ్రి నుండి తల్లిని కాపాడటానికి రామూ తండ్రికి కావలసిన మందు త్రాగిస్తూ ఉంటాడు. రోజూ చెత్త పేపర్లను ఏరుకుంటూ వాటిని అమ్మి తల్లికి గుట్కా, తండ్రికి మందు కొనిస్తూ ఉంటాడు. రామూకు చదువుకోవాలని ఎంతో ఉంటుంది. కానీ అతని పరిస్థితులు అతడిని స్కూలుకు వెళ్లి చదువుకునే అవకాశాన్ని ఏమాత్రం ఇవ్వలేదు. అతడు చదువుకోవడానికి ఎన్ని ప్రయత్నాలు చేయాలో అన్నీ చేస్తాడు. ఇతని స్నేహితుడు ఛోటూ(శివ కుమార్) ఇతని తపనను అర్థం చేసుకుని అతనికి చేతనైన సాయం చేస్తాడు. చివరకు ఎలాగైతేనేం స్కూలు ఫీజుకు డబ్బులు తక్కువగా ఉన్నా కూడా ఒక రోజు స్కూలులోకి అడుగు పెడతాడు. అదే రోజు స్కూలులో అగ్నిప్రమాదం జరుగుతుంది. అగ్గిలో చిక్కుకు పోయిన ఒక విద్యార్థిని రామూ రక్షిస్తాడు. హెడ్‌మాస్టర్ రాము గురించి తెలుసుకుని అతడిని ఫీజు లేకుండా స్కూలులో చేర్చుకుంటానని, హాస్టల్‌లో పెట్టుకుని స్కాలర్‌షిప్ వచ్చేటట్లు చేస్తానని హామీ ఇస్తాడు. అయితే మరుసటి రోజే ఆ స్కూలు మూతపడుతుంది. అగ్నిప్రమాదం జరుగకుండా తగిన జాగ్రత్తలు తీసుకోలేదని ఆ స్కూలు లైసెన్సును రద్దు చేసి మూసివేస్తారు. రామూ ఆశలు నీరుగారి పోతాయి. అయితే ఆ స్కూలును మళ్లీ తెరిపించడానికి అగ్నిప్రమాదంలో రామూ చేసిన సాహసాన్ని ఎమ్మెల్యే కొడుకు చేసినట్లుగా చూపి ఆ అబ్బాయిని రాష్ట్రపతి సాహసబాలల అవార్డుకు సిఫారసు చేస్తారు. అయితే ఈ అన్యాయాన్ని రామూ స్నేహితులు అడ్డుకుని ఆ అవార్డును రాముకు వచ్చేటట్లు చేసి రామును స్కూలులో చదివే అవకాశాన్ని కల్పిస్తారు.
మూలాలు
వర్గం:తెలుగు సినిమాలు వర్గం:బాలల చిత్రాలు వర్గం:జాతీయ ఉత్తమ చిత్రం పురస్కారం పొందిన సినిమాలు వర్గం:ఆర్. పి. పట్నాయక్ సినిమాలు వర్గం:అల్లరి నరేష్ నటించిన చిత్రాలు వర్గం:శ్రియా సరన్ నటించిన సినిమాలు వర్గం:తనికెళ్ళ భరణి చిత్రాలు
క్రాంతి మాధవ్
జననం - విద్యాభ్యాసం
ఖమ్మంలో జన్మించిన క్రాంతిమాధవ్, వరంగల్లులో పెరిగాడు. మణిపాల్ విశ్వవిద్యాలయంలో మాస్ కమ్యూనికేషన్ చదివాడు.
ఇతర లంకెలు
వర్గం:తెలుగు సినిమా దర్శకులు వర్గం:తెలుగు సినిమా రచయితలు వర్గం:తెలుగు సినిమా నిర్మాతలు వర్గం:ఖమ్మం జిల్లా సినిమా దర్శకులు
శెట్టిపల్లె రఘురామిరెడ్డి
శెట్టిపల్లె రఘురామిరెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో మైదుకూరు నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
ఎస్‌.రఘురామిరెడ్డి 	20 జూన్ 1946లో ఆంధ్రప్రదేశ్ రాష్ట్రం,   వైఎస్ఆర్ జిల్లా  , చాపాడు మండలం ,  నక్కలదిన్నె గ్రామం లో శెట్టిపల్లె చిన్న నాగిరెడ్డి , సుబ్బమ్మ దంపతులకు జన్మించాడు. ఆయన విజవాడలో పదవ తరగతి పూర్తి చేసాడు.
రాజకీయ జీవితం
ఎస్‌.రఘురామిరెడ్డి 1982లో తెలుగుదేశం పార్టీ ద్వారా రాజకీయాల్లోకి వచ్చి తొలిసారిగా ప్రొద్దుటూరు సమితి అధ్యక్షునిగా ఎన్నికయ్యాడు. ఆయన 1985లో జరిగిన అసెంబ్లీ ఎన్నికల్లో తెలుగుదేశం పార్టీ నుండి పోటీ చేసి కాంగ్రెస్ పార్టీ అభ్యర్థి డి. ఎల్. రవీంద్రా రెడ్డి పై ఎమ్మెల్యేగా గెలిచి తొలిసారి అసెంబ్లీ లోకి అడుగు పెట్టాడు.
ఆయన 1989లో ఓటమి పాలై తిరిగి 1994లో ఎమ్మెల్యేగా గెలిచాడు. ఎస్‌.రఘురామిరెడ్డి 2004, 2009లో ఓటమి పాలయ్యాడు. ఆయన 2012లో వైఎస్సార్ కాంగ్రెస్ పార్టీ లో చేరి 2014, 2019లో జరిగిన ఎన్నికల్లో ఎమ్మెల్యేగా గెలిచాడు.
మూలాలు
వర్గం:వైఎస్‌ఆర్ జిల్లా వ్యక్తులు వర్గం:కడప జిల్లా నుండి ఎన్నికైన శాసన సభ్యులు
మణికొండ (హైదరాబాదు)
మణికొండ, తెలంగాణ రాష్ట్ర రాజధాని హైదరాబాద్‌లోని ఒక వాణిజ్య, నివాస ప్రాంతం. గత కొన్ని సంవత్సరాలలో ఈ శివారు ప్రాంతం సాఫ్ట్‌వేర్ కంపెనీల ప్రధాన కార్యాలయాలతోపాటు ల్యాంకో హిల్స్, విలాసవంతమైన హై-రైస్ రెసిడెన్షియల్ ప్రాజెక్ట్, తెలుగు సినిమా కార్మికుల కోసం చిత్రపురి కాలనీ రెసిడెన్షియల్ లేఅవుట్ కారణంగా అభివృద్ధి చెందింది. 2011 జనగణన సమాచారం ప్రకారం మణికొండ లొకేషన్ కోడ్ (గ్రామం కోడ్) 574248.
అభివృద్ధి
మణికొండ ముఖ్యమైన వాణిజ్య, నివాస ప్రదేశం. గచ్చిబౌలి, హైటెక్ సిటీ లో పనిచేసే అనేకమంది సాఫ్ట్‌వేర్ ఇంజనీర్లు ఈ ప్రాంతంలో ఫ్లాట్లు, భూమిని కొనుగోలు చేస్తున్నారు. ఈ ప్రాంతంలో మౌలిక సదుపాయాలు వేగంగా పెరుగుతున్నాయి. మణికొండకు వెళ్ళే దారిలో ఒకటి దర్గా నుండి ఓయూ కాలనీ మీదుగా మరొకటి షేక్ పేట నుండి స్పోర్ట్స్ కాంప్లెక్స్, ఫిల్టర్ బెడ్స్ మీదుగా ఉన్నాయి. ఇక్కడ మణికొండ, పుప్పాలగూడ అనే రెండు రెవెన్యూ గ్రామాలు ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఇక్కడి నుండి నగరంలోని పుప్పాలగూడ, సికింద్రాబాద్ జంక్షన్, చార్మినార్, అఫ్జల్‌గంజ్, కోఠి మొదలైన ప్రాంతాలకు బస్సు సౌకర్యం ఉంది. రాయదుర్గం లో సమీప మెట్రో రైలు స్టేషన్ ఉంది.
పర్యాటకం
ఖాజాగూడ సరస్సు, ఖాజాగూడ కొండలు హైకింగ్ - బౌల్డరింగ్ వంటి కార్యకలాపాలకు ప్రసిద్ధి చెందిన ప్రదేశం. ఇవి ఖాజాగూడ ప్రాంతంలో ఉన్నాయి. లాంకో హిల్స్, గోల్కొండ, కుతుబ్ షాహీ టూంబ్స్, గండిపేట్ సమీపంలోని ఉస్మాన్ సాగర్, ఔటర్ రింగ్ రోడ్, గచ్చిబౌలి అథ్లెటిక్ స్టేడియం, గచ్చిబౌలి ఇండోర్ స్టేడియం, హైటెక్ సిటీ, ఖాజాగూడ హిస్టారిక్ రాక్ ఫార్మేషన్ వంటి పర్యాటక ప్రాంతాలు ఉన్నాయి.
మూలాలు
వర్గం:హైదరాబాదులోని ప్రాంతాలు
బకాసురుడు
బకాసురుడు మహాభారతం  లోని పాత్రలు. ఇతడు భీమసేనుడు ని చేత వధించబడ్డాడు.
మాయాజూదం
పాండవులకు ప్రజాదరణ చూసి సహించలేక దుర్యోధనుని దురాలోచనలతో తండ్రిని ఒప్పించి వారణావతానికి పాండవులను పంపించి, వారిని అక్కడే హతమార్చాలని పథకం వేసాడు. ధర్మరాజుని మాయా జూదంలో రెండవసారి ఓడించి. శకునితో కుట్ర జరిపి పాండవులను వారణావతములో లక్క ఇల్లు ఇంట్లో ఉంచి వారిని దహించివేయాలని పధకం వేశాడు. కానీ విదురుని సహాయంతో వారు తప్పించుకున్నారు. పన్నెండేళ్ళు అరణ్యవాసం చేయుచున్న పాండవులు తమ తల్లితో సహా ఏకచక్రపురం అగ్రహారము చేరుకున్నారు. ఒక అక్కడ ఒక బ్రాహ్మణుల ఇంట్లో ఆశ్రమం పొందుతారు. వైదిక వృత్తిలో కాలక్షేపం చేస్తున్నారు. ఒక నాడు కుంతీ, భీముడు ఇద్దరే విడిదిలో ఉన్నారు. తక్కిన వారు భిక్షానికి వెళ్ళారు. ఒక పెట్టున ఆ ఇంటి వారంతా గొల్లుమన్నారు. పాపం వీరికి ఏమి కష్టమొచ్చిందో! మనకు ఆశ్రయమిచ్చారు. మంచివారు, వీరికి మనము ఏదయినా ప్రత్యుపకారము చేయాలి అని అనుకొంటూ ఉండేదాన్ని, అని అన్నది కుంతి. ఈ సమయములో మనము వారిని ఆదుకోవాలి అని చెప్పింది కుంతీ దేవి. తప్పకుండా చేద్దాము. వెళ్ళి విషయమేమిటో కనుక్కుని రమ్మని అన్నాడు భీముడు. ఇక్కడ యమునా నది గట్టుమీద భకుడనే రాక్షసుడున్నాడు. వాడు ఊరి మీద పడి ప్రజలను మారి మసిగినట్లు తినేవాడట. ఒక నాడు ఊరి పెద్దలంతా సభ చేసి ఒక కట్టడి చేసుకున్నారంట. రాక్షసుడు ఊరిమీదకు రాకూడదు, అక్కడే ఉండాలి, ప్రతి వారం ఒక ఇంటి వరుస ప్రకారం ఒక మనిషి, రెండు దున్నపోతులకు కట్టిన బండి నిండా అన్నము పంపిస్తాము అని. రాక్షసుడు బండెడు కూడు, రెండు దున్నలు, ఒక మనిషిని మొత్తం స్వాహా చేస్తాడడ. ఈ దినం మన ఇంటి బ్రాహ్మణుని వంతు వచ్చింది. అలా బకాసురుని వద్దకు ప్రతి వారం ఒక్కో ఇంటి నుంచి ఒక్కో మనిషి వెళ్ళి బకాసురునికి ఆహారమై పోతుంటారు. పాండవులు ఆశ్రమం పొందిన ఇంటి వారి వంతు వస్తుంది వాళ్ళకు ఒక్కడే కుమారుడు. భకునికి ఆహారంగా నేను పోతాను అని గృహస్తు, వద్దు నేనే పోతానని ఇల్లాలు, మీరిద్దరూ వద్దు ఎప్పుడైనా ఇల్లు దాటి వెళ్ళే దాన్నే కదా అని కూతురు ఒకరినొకరు కౌగిలించుకుంటూ ఏడుస్తున్నారు. నా కొడుకుని పంపుతానని పాండవుల తల్లి కుంతి ఇదీ సంగతి అని చెప్పింది. కుంతీ దేవి వెళ్ళి వచ్చింది. నాయనా! భీమ సేనా! నేను వారికి మాట యిచ్చాను. నీవు నెరవేర్చాలి.
భీముడు, వజ్ర శరీరుడు
అంతా విని భీముడు ఇంతేనా, నేను పోతాను, నాకు కడుపునిండా అన్నము పెట్టించు అన్నాడు, ఉల్లాసంగా ఉన్నాడు. ఇంతలో భిక్షానికి వెళ్ళిన సోదరులువచ్చారు. భీముని వాలకము చూసేసరికి ధర్మరాజుకు అనుమానం కలిగింది. వీడు ఎవరితోనో పోట్లాటకు తయారైనాడే, అని తల్లిని అడిగాడు. సంగతి తెలుసుకున్నాడు. అమ్మా! నీకు వెర్రా? పిచ్చా?, భీముడు నీకు బరువయ్యాడా? తల్లికి నలుగురు కొడుకులుంటే దురదృష్టవశాత్తు వారిలో ఒకడు కుంటో, గుడ్డో అయితే తల్లి వాడిని కూడా ప్రేమిస్తుందే కానీ, పోగొట్టుకోవడానికి అంగీకరించదు. నీవు భీముని రక్కసునికి ఆహారముగా ఇస్తావా? అని ఆక్రోశించాడు ధర్మరాజు. భీముడు నవ్వాడు. తల్లి కూడా నవ్వుతూ, నీవు భీమ సేనుని ఆ ఏటి గట్టున ఉండే బకాసురునికి లోకువ అని భావిస్తున్నావా?, వీడు వజ్ర శరీరుడు. వీడు పుట్టిన పదవ రోజున నా చేతిలోనించి జారి క్రింద పడ్డాడు. అది కఠిన శిలా ప్రదేశము, వీడికి ఏమైనా దెబ్బ తగిలిందేమోనని భయపడ్డాను. తీరా చూస్తే వీడి శరీర భారానికి కొండ రాయి నుగ్గయిపోయింది. వీడు అంత గట్టి వాడు. మనకు నిలువ నీడ యిచ్చిన ఈ కుటుంబానికే కాదు, ఈ ప్రదేశానికి రాక్షస బాధ లేకుండా చేయాలని నా ఉద్దేశము, మీరేమి భయపడవద్దు అని సమాధానమిచ్చింది కుంతీ దేవి.
చివరికి బకాసురుడు
కుంతి వారిని వారించి తన కుమారుడైన భీమసేనుని ఆ అబ్బాయి కి బదులుగా పంపిస్తుంది ఆ గ్రామ సమీపం దాటిన తర్వాత బకాసురుని దగ్గరికి వెళ్ళే వరకు ఆహారం అంతా భీముడు తినేస్తాడు. ఆ తర్వాత బకాసురుని వద్దకు వెళతాడు ఆహారం లేకుండా వచ్చావు అని బకాసురుడు ఆహారంగా నిన్నే తినేస్తా అంటూ భీముడు మీదకి వస్తాడు దాంతో వారికి ఇద్దరి మధ్య భీకర యుద్ధం జరుగుతోంది చివరికి బకాసురుడు భీమసేనుని ని చేతలో మరణిస్తాడు.
దీపావళీ పండుగ
బకాసురుడు మరణిస్తాడు ప్రజలు రాక్షసుడిని సంహరించిన మరుసటి రోజు అతడి పీడ వదిలిన ఆనందంలో ఏకచక్రపురం లో ఆనంద ఉత్సాహాలతో జాతి, కుల, మత, వర్గ విభేదాలను విస్మరించి సమైక్యంగా జరుపుకునే పండుగే దీపావళి చేసుకుంటారని పురాణాలు చెబుతున్నాయి. అలాగే నరకాసురుడ రాక్షసుడిని సంహరించిన ఆనందంలో కూడా ప్రజలు దీపావళి చేసుకుంటారని పురాణాలు చెబుతున్నాయి. అలాగే లంకలోని రావణుడిని సంహరించి శ్రీరాముడు సతీసమేతంగా అయోధ్యకు తిరిగి వచ్చినపుడు కూడా ప్రజలు ఆనందోత్సవాల మధ్య దీపావళిని జరుపుకున్నారని రామాయణం చెపుతోంది. చీకటిని పారదోలుతూ వెలుగులు తెచ్చే పండుగగా, విజయానికి ప్రతీకగా ఈ పండుగ ప్రతియేటా ఆశ్వయుజ అమావాస్య రోజున వస్తుంది.
ఇప్పటికీ బకాసురుడు
తెలుగువారిలో ఇప్పటికి కూడా ఎవరైనా ఎక్కువగా తిండి తింటే బండెడు తినే బకాసురుడు అని ఇప్పటికీ అంటూ ఉంటారు.
మూలాలు వనరులు
వర్గం:పురాణ పాత్రలు
ఆంధ్ర ప్రగతి గ్రామీణ బాంక్
ఆంధ్ర ప్రగతి గ్రామీణ బ్యాంకు భారత దేశం లోఒక ప్రాంతీయ  గ్రామీణ బ్యాంకు. ఇది కడప, కర్నూలు,అనంతపురం, నెల్లూరు, ప్రకాశం జిల్లాలలో బ్యాంకింగ్ సేవలు అందించడానికి  ప్రాంతీయ గ్రామీణ బాంక్ ల చట్టం 1976 క్రింద, 2006 లోఏర్పడిన ఒక షెడ్యుల్డ్ వాణిజ్య బాంక్.
శ్రీ అనంత గ్రామీణ బాంక్, పినాకిని గ్రామీణ బాంక్, రాయలసీమ గ్రామీణ బాంక్, లను కలిపి ఆంధ్ర ప్రగతి గ్రామీణ బాంక్ గా సిండికేట్ బాంక్ ఏర్పరచింది. ఆంధ్ర ప్రదేశ్ రాష్ట్రం లోని అత్యంత వెనుకబడిన ప్రాంతం లోని గ్రామీణ పేదలకు ఈ బాంక్ సేవలు అందిస్తోంది.
2010 లో ఆంధ్ర  ప్రదేశ్ ముఖ్య మంత్రి వర్యులు కొణిజేటి రోశయ్య గారిచే బెస్ట్ బాంక్ అవార్డు ను పొందింది.
మూలాలు
వర్గం:బ్యాంకింగ్
పూజారి (నవల)
పూజారి 1952 సంవత్సరంలో ప్రచురించబడిన మునిపల్లె రాజు రాసిన నవల. ఈ నవల ఆధారంగా బి.ఎన్ రెడ్డి పూజాఫలం అనే సినిమాను నిర్మించాడు. అది 1964 జనవరి 1న విడుదలైంది.
కథ
ఒక ఊరిలో పార్క్ ఉంటుంది. దానీ బాగోగులు ఎవరూ పట్టించుకోరు. పెద్ద జమీందారు ఏకైక వారసుడైన మధుకు చిన్నప్పుడే తల్లిదండ్రులు చనిపోతారు. తాత అతన్ని పెంచి పెద్ద చేస్తాడు. ఆయనకు క్షయ వ్యాధి సోకి మదనపల్లె శానిటోరియం, నీలగిరి కొండల్లో కాలం గడుపుతుంటాడు. గుమాస్తా రామకృష్ణయ్య, నౌకరు రంగప్ప అతన్ని చూసుకుంటూ ఉంటారు. ఆస్తి, సంరక్షణ ఉన్నా బాల్యం ఒంటరిగా గడపటం వల్ల, స్వతహాగా దిగులు మనస్తత్వం కలవాడవటం వల్ల మధుకు మనశ్శాంతి ఉండదు.
మధుకు సంగీతం పట్ల ఆసక్తి, అభిరుచి ఉంటుంది. కాలేజీకి వెళ్ళి చదువుకునే అవసరం లేకపోయినా క్రమం తప్పకుండా వెళ్ళి చదువుకుని వస్తుంటాడు. తనకున్న పెద్ద ఇంటి కింది భాగాన్ని ఒక బ్యాంకు మేనేజరుకు అద్దెకిస్తాడు. ఆయన కూతురు ప్రీతితో మధు ప్రేమలో పడతాడు. మధుకి పట్నం చదువు దగ్గర శ్రీరాం అనే మరో స్నేహితుడు పరిచయమవుతాడు.
కొన్నాళ్ళకు బ్యాంకు మేనేజరుకు మరో ఊరికి బదిలీ కావడంతో ప్రీతి కూడా అక్కడ నుంచి వెళ్ళిపోతుంది. గుమాస్తా రామకృష్ణయ్యకు సుశీల అనే కుమార్తె ఉంటుంది. ఆమె మధును మౌనంగా ఆరాధిస్తుంటుంది. ప్రీతి వెళ్ళిపోయిన తరువాత తన తాత కూడా మరణించడంతో, ఆస్తి గురించిన తగాదాలతో మధు మరింత కృశించిపోతాడు. రామకృష్ణయ్య కూడా మంచమెక్కడంతో సుశీలనే ఇంటిని, మధును సంరక్షిస్తుంది. ఆమె సౌశీల్యానికి మెచ్చి మధు ఆమెను అర్ధాంగిగా చేసుకుంటాడు.
మూలాలు
వర్గం:తెలుగు నవలలు వర్గం:1952 పుస్తకాలు
సమాచార మాధ్యమాలు
సమాచార మాధ్యమాలు (మాస్ మీడియా) అనేది సమాచార ప్రచారం (మాస్ కమ్యూనికేషన్) ద్వారా ఎక్కువమందిని చేరుకునే మీడియా టెక్నాలజీలు. ఈ కమ్యూనికేషన్ జరిగే మాధ్యమాలు వివిధ రకాల అవుట్‌లెట్‌లను కలిగి ఉంటాయి. సినిమా స్టూడియోలు, ప్రచురణ సంస్థలు, రేడియో, టెలివిజన్ స్టేషన్లు వంటి ఈ సాంకేతికతలను నియంత్రించే సంస్థలను సమాచార మాధ్యమాలు (మాస్ మీడియా) అని కూడా పిలుస్తారు.
ప్రసార మాధ్యమం అనేది సినిమా, రేడియో, రికార్డ్ చేయబడిన సంగీతం లేదా టెలివిజన్ వంటి మాధ్యమాల ద్వారా సమాచారాన్ని ఎలక్ట్రానిక్‌గా ప్రసారం చేస్తుంది. డిజిటల్ మీడియా అంతర్జాల, మొబైల్ మాస్ కమ్యూనికేషన్ రెండింటినీ కలిగి ఉంటుంది. అంతర్జాల మీడియా అనేది ఇమెయిల్, సోషల్ మీడియా సైట్‌లు, వెబ్‌సైట్‌లు, ఇంటర్నెట్ ఆధారిత రేడియో, టెలివిజన్ వంటి సేవలను కలిగి ఉంటుంది. ఆన్‌లైన్‌లో టీవీ ప్రకటనలను లింక్ చేయడం, మొబైల్ వినియోగదారులను వెబ్‌సైట్‌కి మళ్లించడానికి అవుట్‌డోర్ లేదా ప్రింట్ మీడియాలో క్యూఆర్ కోడ్‌లను పంపిణీ చేయడం వంటి అనేక ఇతర మాస్ మీడియా అవుట్‌లెట్‌లు వెబ్‌లో అదనపు ఉనికిని కలిగి ఉన్నాయి. అంతర్జాలం అందించే సులభ యాక్సెసిబిలిటీ, ఔట్ రీచ్ సామర్థ్యాల ద్వారా ప్రపంచంలోని అనేక ప్రాంతాలలో ఏకకాలంలో సమాచారాన్ని సులభంగా ప్రసారం చేయవచ్చు.
అవుట్‌డోర్ మీడియా: ఇది ఏఆర్ ప్రకటనల వంటి మీడియా ద్వారా సమాచారాన్ని ప్రసారం చేస్తుంది; బిల్ బోర్డులు; బ్లింప్స్; ఎగిరే బిల్‌బోర్డ్‌లు (విమానాల టోలో సంకేతాలు); బస్సులు, వాణిజ్య భవనాలు, దుకాణాలు, క్రీడా స్టేడియాలు, సబ్‌వే కార్లు లేదా రైళ్ళ లోపల వెలుపల ఉంచిన ప్లకార్డులు
ప్రింట్ మీడియా: పుస్తకాలు, కామిక్స్, మ్యాగజైన్‌లు, వార్తాపత్రికలు లేదా కరపత్రాలు వంటి భౌతిక వస్తువుల ద్వారా సమాచారాన్ని ప్రసారం చేస్తుంది.
పద వివరణ
20వ శతాబ్దం చివరలో మాస్ మీడియాను పుస్తకాలు, ఇంటర్నెట్, మ్యాగజైన్‌లు, సినిమాలు, వార్తాపత్రికలు, రేడియో, రికార్డింగ్‌లు, టెలివిజన్ అనే ఎనిమిది మాస్ మీడియా పరిశ్రమలుగా వర్గీకరించవచ్చు.
ప్రతి సమాచార మాధ్యమం దాని స్వంత కంటెంట్ రకాలు, సృజనాత్మక కళాకారులు, సాంకేతిక నిపుణులు, వ్యాపార నమూనాలను కలిగి ఉంటుంది. ఉదాహరణకు ఇంటర్నెట్‌లో బ్లాగులు, పాడ్‌క్యాస్ట్‌లు, వెబ్‌సైట్‌లు, సాధారణ పంపిణీ నెట్‌వర్క్‌లో రూపొందించబడిన అనేక ఇతర సాంకేతికతలు ఉన్నాయి.
టెలిఫోన్ రెండు-మార్గం కమ్యూనికేషన్ పరికరం అయితే, సమాచార మాధ్యమం పెద్ద సమూహానికి కమ్యూనికేట్ చేస్తుంది. అదనంగా, టెలిఫోన్ ఇంటర్నెట్ యాక్సెస్‌తో కూడిన సెల్ ఫోన్‌గా రూపాంతరం చెందింది. విక్రయదారులు, ప్రకటనదారులు ఉపగ్రహాలను ట్యాప్ చేయగలరు. ఫోన్ వినియోగదారు కోరకుండా నేరుగా సెల్ ఫోన్‌లకు వాణిజ్య ప్రకటనలు, ప్రకటనలను ప్రసారం చేసే వ్యవస్థ ప్రస్తుతం ఉంది. ఈ సామూహిక ప్రకటనల ప్రసారాన్ని మిలియన్ల మంది ప్రజలకు అందించడం అనేది మాస్ కమ్యూనికేషన్ కు మరొక రూపం.
చరిత్ర
thumb|ప్రారంభ చెక్క ప్రింటింగ్ ప్రెస్, 1520లో చిత్రీకరించబడింది సమాచార మాధ్యం చరిత్రను వివిధ ప్రాచీన సంస్కృతులలో నాటకాలు ప్రదర్శించిన రోజుల నుండి గుర్తించవచ్చు. ఒక రకమైన మీడియా విస్తృత ప్రేక్షకులకు "ప్రసారం" చేయడం ఇదే మొదటిసారి. 868లో చైనాలో ముద్రించబడిన మొదటినాటి ముద్రిత పుస్తకం "డైమండ్ సూత్రం". 1041లో చైనాలో కదిలే మట్టి రకం కనుగొనబడింది. ఏది ఏమైనప్పటికీ, చైనాలో ప్రజలకు అక్షరాస్యత నెమ్మదిగా వ్యాప్తి చెందింది. దాదాపు 1600 కంటే ముందు ముద్రించినవి కూడా మనుగడలో లేవు. "మాస్ మీడియా" అనే పదం ప్రింట్ మీడియా సృష్టితో రూపొందించబడింది, ఇది మాస్ మీడియాకు మొదటి ఉదాహరణగా గుర్తించదగినది, ఈ పదాన్ని మనం ఈ రోజు ఉపయోగిస్తున్నాము. ఈ రకమైన మీడియా మధ్య యుగాలలో యూరప్‌లో ప్రారంభమైంది.
జోహన్నెస్ గూటెన్‌బర్గ్ ప్రింటింగ్ ప్రెస్‌ని కనిపెట్టడం వల్ల దేశమంతటా పుస్తకాల భారీ ఉత్పత్తి పెరిగింది. అతను మొదటి పుస్తకమైన లాటిన్ బైబిల్‌ను 1453లో కదిలే రకంతో ప్రింటింగ్ ప్రెస్‌లో ముద్రించాడు. ప్రింటింగ్ ప్రెస్ ఆవిష్కరణ పుస్తకాలు, వార్తాపత్రికల ప్రచురణను గతంలో సాధ్యమైన దానికంటే చాలా పెద్దస్థాయిలో ప్రారంభించడం ద్వారా సమాచార మాధ్యమం మొదటి రూపాలకు దారితీసింది. సుమారు 1612 నుండి వార్తాపత్రికలు అభివృద్ధి చెందాయి. కానీ వారు నేరుగా పాఠకులను ప్రేక్షకులను చేరుకోవడానికి 19వ శతాబ్దం వరకు పట్టింది. మొదటి అధిక-ప్రసరణ వార్తాపత్రికలు 1800ల ప్రారంభంలో లండన్‌లో ఉద్భవించాయి, ఉదాహరణకు టైమ్స్, హై-స్పీడ్ రోటరీ స్టీమ్ ప్రింటింగ్ ప్రెస్‌ల ఆవిష్కరణ, రైల్‌రోడ్‌లు విస్తృత భౌగోళిక ప్రాంతాలలో పెద్ద ఎత్తున పంపిణీని అనుమతించడం ద్వారా సాధ్యమయ్యాయి. అయితే, సర్క్యులేషన్ పెరుగుదల రీడర్‌షిప్ నుండి ఫీడ్‌బ్యాక్, ఇంటరాక్టివిటీలో క్షీణతకు దారితీసింది, వార్తాపత్రికలను మరింత వన్-వే మాధ్యమంగా మార్చింది.
లక్ష్యాలు
సమాచార మాధ్యమం కేవలం వార్తల కంటే చాలా ఎక్కువగా ఉంటుంది, అయితే ఇది కొన్నిసార్లు ఈ విధంగా తప్పుగా అర్థం చేసుకోబడుతుంది. ఇది వివిధ ప్రయోజనాల కోసం ఉపయోగించవచ్చు:
మూలాలు
వర్గం:సమాచార సాధనాలు
అర్ధవాహకం
thumb|సిలికాన్ అర్థవాహకం అర్ధవాహకాలు (సెమి కండక్టర్లు) అనేవి ఒక ప్రత్యేకమైన విద్యుత్తు ప్రవాహ లక్షణాలు కలిగిన స్ఫటిక లేద అస్ఫటిక ఘన పదార్థాలు. ఇవి సాధారణంగా ఇతర మూలకాలకు ఉండే విద్యున్నిరోధం కంటే ఎక్కువ నిరోధం కలిగిఉంటాయి. అలాగని పూర్తి విద్యున్నిరోధాకాలుగా కూడా పనిచేయవు. వీటి ఉష్ణోగ్రత పెంచుతూ పోతే వాటి నిరోధం తగ్గుతూ వస్తుంటుంది. ఈ లక్షణం లోహాలకు విరుద్ధంగా ఉంటుంది. వాటిలో విద్యుత్ ప్రవాహాన్ని మనం వాటి స్ఫటికాకృతిలోనికి మలినాలను కలపడం ద్వారా మనకు కావలసిన విధంగా మార్చుకోవచ్చు. ఈ ప్రక్రియనే డోపింగ్ అని వ్యవహరిస్తారు. దీనివల్ల నిరోధం తగ్గడమే కాకుండా మలినాలను వివిధ పరిమాణాల్లో కలిపిన ప్రాంతాల్లో సెమికండక్టర్ జంక్షన్లు ఏర్పడే అవకాశం ఉంది. ఈ జంక్షన్ల దగ్గర తారాడే చార్జ్ క్యారియర్ల ఆధారంగానే ఆధునిక ఎలక్ట్రానిక్ పరికరాలైన డయోడ్లు, ట్రాన్సిస్టర్లు పనిచేస్తాయి.
అర్ధవాహకాలు ఒకవైపుతో పోలిస్తే మరో వైపునుండి నుంచే విద్యుత్తును బాగా ప్రసారం చేయడం, వివిధ స్థాయిల్లో నిరోధాన్ని కలిగిఉండటం, కాంతికి, ఉష్ణానికి ప్రతిస్పందించడం లాంటి అనేక ఉపయోగకర లక్షణాలు కలిగి ఉంటాయి. వీటి విద్యుత్ లక్షణాలను నియంత్రిత పద్ధతిలో చేర్చే మలినాల ద్వారా, వాటి చుట్టూ విద్యుత్ క్షేత్రాన్ని ఏర్పరచడం ద్వారా, కాంతిని ప్రసరింపచేయడం ద్వారా మార్చే వీలుండటం వల్ల వీటిని ఆంప్లిఫికేషన్, స్విచ్చింగ్,, శక్తిమార్పిడి కోసం విరివిగా వాడుతారు.
మూలాలు
వర్గం:భౌతిక శాస్త్రం
పువ్వుల
పువ్వుల తెలుగువారిలో కొందరి ఇంటిపేరు.
ఎడ్గర్ మిచెల్
ఎడ్గర్ "ఎడ్" మిచెల్ ( 1930 సెప్టెంబరు 17 – 2016 ఫిబ్రవరి 4), (కెప్టెన్, యునైటెడ్ స్టేట్ నేవీ) అమెరికన్ నావీ అధికారి, ఏవియేటర్, టెస్ట్ పైలట్, అంతరిక్ష సాంకేతిక నిపుణులు, నాసా అంతరిక్ష శాస్త్రవేత్త. చంద్ర గ్రహంపై అడుగుపెట్టిన ఆరో వ్యక్తిగా ఎడ్గర్ మిచెల్ రికార్డు క్రియేట్ చేశారు. 1971 జనవరి 31 నుంచి ఫిబ్రవరి 9 వరకు అపోలో 14 మిషన్ జరిగింది. ఆ సమయంలో 12 మంది వ్యోమగాములు చంద్రమండలంలో అడుగుపెట్టారు. వారిలో ఆరో వ్యక్తి ఎడ్గర్.
బాల్య జీవితం, విద్య
మిచెల్ సెప్టెంబరు 17 1930 న హెరెఫోర్డ్ (టెక్సాస్) లో జన్మించారు. ఆయన తన స్వంత పట్టణంగా ఆర్టెసియా (న్యూ మెక్సికో) ను భావిస్తారు. ఆయన అమెరికా యొక్క బోయ్ స్కౌట్స్ లో క్రియాశీలకంగా ఉండేవారు. అచట లైఫ్ స్కౌట్ లో రెండవ ర్యాంకు సాధించారు. ఆయన డెమొలాయ్ ఇంటర్నేషనల్ లో కూడా సభ్యులు. ఆయన న్యూ మెక్సికోలోని ఆర్టెసియా లాడ్జ్#29 లో సభ్యులుగా కూడా ఉన్నారు. ఆయన హ్యాండ్‌బాల్, టెన్నిస్,, స్విమ్మింగ్ వంటి అంశాలలో పాల్గొని ఆనందించేవారు. ఆయనకు స్కుబా డైవింగ్, గ్లైడింగ్ వంటి అంశాలు పట్ల యిష్టం ఉండేది.
ఆయన 1948లో న్యూమెక్సికోలోలోని అర్తెసియా హైస్కూలులో గ్రాడ్యుయేషన్ పూర్తిచేసారు. 1952లో కార్నెగీ ఇనిస్టిట్యూట్ ఆఫ్ టెక్నాలజీ నుండి ఇండస్ట్రియల్ మేనేజిమెంటులో బ్యాచులర్స్ డిగ్రీ పొందారు. ఆ తరువాత సంవత్సరం ఆయన యు.ఎస్. నావీలో చేరారు. ఆయన ప్రాథమిక శిక్షణను సాన్ డియాగో రిక్రూట్ డిపోలో పూర్తిచేసారు. నేవీలో క్రియాశీలక ఉద్యోగం చేస్తున్నప్పుడే ఆయన యు.ఎస్. నుండి ఏరోనాటికల్ ఇంజనీరింగ్ లో బ్యాచిలర్స్ డిగ్రీని 1961లో పొందారు. 1964లో మసాచుసెట్ట్స్ ఇనిస్టిట్యూట్ ఆఫ్ టెక్నాలజీ నుండి ఏరోనాటిక్స్, ఆస్ట్రోనాటికల్ డిగ్రీలను పొందారు.
ఆయన రెండు సార్లు విడాకులు తీసుకొన్నారు. ఆయనకు ముగ్గురు పిల్లలు, ముగ్గురు పెంపుడు పిల్లలు, తొమ్మిది మంది మనుమలు ఉన్నారు.
ఇతర లింకులు
వర్గం:1930 జననాలు వర్గం:2016 మరణాలు వర్గం:ఖగోళ శాస్త్రవేత్తలు